CELEX: 62008CA0447
Language: lt
Date: 2010-07-08 00:00:00
Title: Sujungtos bylos C-447/08 ir C-448/08: 2010 m. liepos 8 d. Teisingumo Teismo (ketvirtoji kolegija) sprendimas ( Svea hovrätt (Švedija) prašymas priimti prejudicinį sprendimą) baudžiamosiose bylose prieš Otto Sjöberg (C-447/08), Anders Gerdin (C-448/08) (Laisvė teikti paslaugas — Azartiniai lošimai — Azartinių lošimų internetu organizavimas — Kitose valstybėse narėse organizuojamų lošimų reklama — Veikla, kurią vykdyti gali tik valstybinės arba pelno nesiekiančios organizacijos — Baudžiamosios sankcijos)

28.8.2010   
            
            
               LT
            
            
               Europos Sąjungos oficialusis leidinys
            
            
               C 234/8
            
         2010 m. liepos 8 d. Teisingumo Teismo (ketvirtoji kolegija) sprendimas (Svea hovrätt (Švedija) prašymas priimti prejudicinį sprendimą) baudžiamosiose bylose prieš Otto Sjöberg (C-447/08), Anders Gerdin (C-448/08)
   (Sujungtos bylos C-447/08 ir C-448/08) (1)
   
   (Laisvė teikti paslaugas - Azartiniai lošimai - Azartinių lošimų internetu organizavimas - Kitose valstybėse narėse organizuojamų lošimų reklama - Veikla, kurią vykdyti gali tik valstybinės arba pelno nesiekiančios organizacijos - Baudžiamosios sankcijos)
   2010/C 234/12
   Proceso kalba: švedų
   
      Prašymą priimti prejudicinį sprendimą pateikęs teismas
   
   
      Svea hovrätt
   
   
      Šalys pagrindinėse baudžiamosiose bylose
   
   Otto Sjöberg (C-447/08), Anders Gerdin (C-448/08)
   
      Dalykas
   
   Prašymas priimti prejudicinį sprendimą — Svea hovrätt — EB 12, 43, 49 ir 54 straipsnių aiškinimas — Nacionaliniai teisės aktai, kuriais, nustačius baudžiamąsias sankcijas, draudžiama reklamuoti loterijas tik tuo atveju, kai jos organizuojamos kitoje valstybėje narėje
   
      Rezoliucinė dalis
   
   
               1.
            
            
               EB 49 straipsnis turi būti aiškinamas taip, kad juo nedraudžiama taikyti valstybės narės teisės aktų, kaip antai pagrindinėje byloje, kuriais draudžiama šios valstybės gyventojams reklamuoti kitose valstybėse narėse privačių pelno siekiančių operatorių organizuojamus azartinius lošimus.
            
         
               2.
            
            
               EB 49 straipsnis turi būti aiškinamas taip, kad pagal jį draudžiama taikyti valstybės narės teisės aktus, pagal kuriuos azartiniams lošimams taikoma išimtinių teisių sistema ir pagal kuriuos už kitoje valstybėje narėje organizuojamų lošimų reklamą taikomos griežtesnės sankcijos nei už tokių lošimų, be leidimo organizuojamų nacionalinėje teritorijoje, reklamą. Prašymą priimti prejudicinį sprendimą pateikęs teismas turi išsiaiškinti, ar taip yra pagrindinėje byloje taikomų teisės aktų atveju.
            
         
      (1)  OL C 327, 2008 12 20.